internet vaartha 234 Views
ముడిచమురు ధరల్లో రికవరీ ప్రభావం
ముంబై : ముడిచమురుధరల్లో కొంత రికవరీకనిపించడం, ఎగువప్రాంత కంపెనీల్లో కొను గోళ్లు పెరగడం వంటి వాటితో స్టాక్‌ మార్కెట్లు స్వల్పలాభాల్లో ముగిసాయి. హెల్త్‌కేర్‌ షేర్లు కొంతమేర ఒత్తిడికి గురయ్యాయి. ఎస్‌అండ్‌పి బిఎస్‌ఇసెన్సెక్స్‌ 115పాయింట్లు క్షీణించి 24,338 పాయింట్లవద్ద స్థిరపడితే నిఫ్టీ50 42పాయింట్లు ఎగబాకి 7404 పాయింట్లవద్ద స్థిరపడింది. బిఎస్‌ఇ మిడ్‌క్యాప్‌, స్మాల్‌క్యాప్‌ సూచీలు కూడా వత్తిళ్లకు లోనయి 0.2 నుంచి ఒకటిశాతం మేర క్షీణిం చాయి. మార్కెట్‌లపరంగా 1069 కంపెనీల షేర్లు లాభాల్లో నడిస్తే 1574 కంపెనీల షేర్లు నష్టాల్లో ముగిసాయి. వచ్చేరెండురోజులపాటు నిఫ్టీ 7350 స్థాయిని దాటకపోవచ్చని కొందరు విశ్లేషిస్తే 7550 పాయింట్లవరకూ ర్యాలీ కొనసాగుతుందని మరి కొందరుట్రేడర్లు అంచనా వేస్తున్నారు. రెండురోజుల భారత్‌ పెట్టుబడుల సదస్సులో ఆర్థికశాఖ మంత్రి అరుణ్‌జైట్లీ భారత్‌ పెట్టుబడులకు అందిస్తున్న  ప్రోత్సాహం వివరించడంతోపాటు రోడ్లు హైవేలు, ఆయిల్‌అండ్‌గ్యాస్‌, పట్టణ మౌలికవనరులు, రైల్వేల్లో పెట్టుబడులు వంటివాటిపై వివరించారు. పార్లమెంటు బడ్జెట్‌ సమావేశాలు ఈనెల 23వ తేదీనుంచి ప్రారంభం అవుతుండగా బడ్జెట్‌ను ఈనెల 29వ తేదీ ప్రవేశపెడతారని తేలింది. యూరోప్‌ ఆసియా మార్కెట్లు రెండూ కూడా అమె రికా సేవలరంగ గణాంకాలపై ఆశలతో కొంతమేర పెరిగాయి. అమెరికా ఫెడ్‌ రిజర్వు సమీపభవిష్యత్తు లో ఫండ్‌రేట్లు పెంచే అవకాశం కూడా లేదని తేలిం ది. ఇక ఆసియా మార్కెట్లపరంగాచూస్తే హ్యాంగ్‌ సెంగ్‌ షాంఘై కాంపోజిట్‌ ఎక్ఛేంజిలు 1-2శాతం పెరిగాయి. జపాన్‌నిక్కీ ఒకటిశాతం క్షీణించింది. యూరోపియన్‌ మార్కెట్లపరంగాచూస్తే ఫ్రాన్స్‌ సిఎసి, జర్మనీ డాక్స్‌ లండన్‌ ఎఫ్‌టిఎస్‌ఇలు 0.5 నుంచి 1.5శాతంగా ఉన్నాయి. ఇక ముడిచమురు పరంగాచూస్తే ధరలు బ్యారెల్‌కు 32.68 డాలర్లుగా కొనసాగాయి. బ్రెంట్‌ముడిచమురు 35.47 డాలర్లు గా కొనసాగింది. కెయిర్న్‌ఇండియా, ఒఎన్‌జిసి, ఆయిల్‌ ఇండియాలు ఆరుశాతం లబ్ధిపొందాయి. భారత్‌భారీ పరిశ్రమలపరంగా ఇన్ఫోసిస్‌, ఎల్‌అండ్‌ టి, హెచ్‌డిఎఫ్‌సి జంటసంస్థలు సెన్సెక్స్‌లో 0.5 నుంచి రెండుశాతం పెరిగాయి. టాటామోటార్స్‌ సుమారు 0.5శాతం పెరిగింది. బజాజ్‌ ఆటో రెండుశాతం క్షీణించింది. విక్రయాలు 5564 కోట్లకు క్షీణించడమే ఇందుకు కీలకం. టాటాస్టీల్‌ దిగువస్థాయిలోనే ముగిసింది. హెక్సావేర్‌ టెక్నాల జీస్‌ ఐదుశాతం పెరిగింది. కంపెనీ 14శాతం వృద్ధిని నమోదుచేసి 99.4కోట్ల నికరలాభాలు ఆర్జించింది. హెల్త్‌కేర్‌రంగ కంపెనీలు కొంతమేర నష్టాలకులోనయ్యాయి. అమెరికా ప్రభుత్వం నఅఇ్న ఫార్మా ఇన్‌డ్రెడియంట్స్‌ను స్తానికంగానే ఉత్పత్తి చేయాలన్న ఆంక్షలు విధించడమే ఇందుకుకీలకం. లూపిన్‌, సిఒప్లా, డా.రెడ్డిస్‌ల్యాబ్‌ నాలుగుశాతం వరకూ దిగజారాయి. లూపిన్‌ తన ఆర్ధికఫలితాలు శుక్రవారం ప్రకటిస్తుంది. వొకార్డ్‌ 11శాతం దిగ జారింది. అమెరికా ఎఫ్‌డిఎ తొమ్మిది వరకూ నాణ్యతా లోపాలున్నట్లు గుర్తించింది. సన్‌టెక్‌ రియాల్టీ రెండుశాతం పెరిగింది. కెకెఆర్‌ కంపెనీ 150 కోట్లు పెట్టుబడులు పెట్టడమే ఇందుకు కీలకం. లక్ష్మీమెషిన్‌ వర్క్స్‌ రెండుశాతం లాభ పడింది. కంపెనీ 41.8శాతం తన నికరలాభాల్లో పెరుగుదలను నమోదుచేసింది. ఫైజర్‌ కంపెనీ 1శాతం నికరలాభాల్లో నమోదు చేసింది. డిసెం బరు త్రైమాసికంలో 120శాతంగా ఉన్నాయి. 40.34కోట్లు ఆర్జించినట్లు ప్రకటించింది.